712 
Det er bekiendt, at Planternes Blomstergrene i Reglen 
ikke due til Stikklinger, fordi den organiske Masse her føres 
til Blomsterne og Frugterne, hvorfor selve Grenen vanskeligt 
bringes til at slaae Rødder. Vedbenden (Hedera Helix) afgiver 
et godt Exempel paa, hvor stor en Forskiel der i denne 
Henseende er imellem de tvende Slags Grene*). Thi medens 
de vegetative Grene groe med den største Villighed, ud¬ 
kræve de blomstringsdygtige en særegen Omhu, idet de 
ofte staae i 3 til 4 Maaneder uden at røbe nogen Tilbøielig- 
hed til at voxe. Det er imod Naturens Orden, at man 
saaledes forbigaaer det vegetative Stadium; alligevel kan det 
være i Menneskets Interesse netop at foretrække de blom¬ 
stringsdygtige Grene; thi medens de vegetative behøve en 
meget lang Tid og ganske særegne Betingelser for at bringes 
til at blomstre, er det andet Slags Stiklinger i Stand til at 
blomstre Aaret efter at de ere plantede. Vedbende- 
planter, som ere opelskede paa denne Maade, benævnes af 
Gartnerne undertiden Hedera arborea. Uagtet saaledes For¬ 
meringen af de blomstringsdyglige Grene har sine Vanskelig¬ 
heder, ere disse dog ikke større end at de kunne overvindes 
med nogen Omhu; saaledes har botanisk Gartner Hjorth 
opelsket ikke faa Planter af Stikklinger, som ere satte den 
1ste Januar 1859, hvoraf her sees et Individ, som vil blomstre 
til Efteraaret. Hvad der især vanskeliggiør denne Formerings- 
maade, er, at Rodudviklingen her er langsom; thi medens 
de vegetative Stiklinger skyde Rødder ofte nogle Uger efter 
*) Ligesom Bladformerne hos de tvende Slags Grene mere afvige fra 
hinanden end hos nogen anden dansk Træart, idet de ufrugtbare 
Grene, som ere lange og rankeformede, have lappede Blade, hvis 
Længde omtrent er lig deres Bredde, have de kortere Blomstergrene 
Blade, som ere heelrandede, tilspidsede og tre Gange saa lange 
som brede. 
